नई दिल्ली: बहुचर्चित चारा घोटाला मामले में रांची की जेल में सजा काट रहे राष्ट्रीय जनता दल (राजद) प्रमुख लालू प्रसाद यादव को विशेष इलाज के लिए एम्स में भर्ती कराया गया. रांची के राजेंद्र इंस्टीट्यूट ऑफ मेडिकल साइंस (रिम्स) ने लालू को एम्स के लिए रेफर किया था. एम्स के एक चिकित्सक ने कहा, 'उनकी हालत स्थिर है. उन्हें दोपहर में यहां लाया गया. उनके रक्त में शुगर की मात्रा थोड़ी बढ़ी हुई है और उनके गुर्दे में संक्रमण है.' उन्होंने बताया कि लालू को मेडिसिन विभाग में भर्ती कराया गया है.